  Майя Бывальцева 2019-тӥ арын Удмуртиын 10 сюрс пала пудо йырлы интыос кылдытыны малпало. Со сярысь 19-тӥ толсуре журналистъёслы элькунысь гурт возёсъя но сиён-юонъя министр Ольга Абрамова вераз. 2018-тӥ арын гидъёслы субсидиос висъямын, 119 миллион манет тыр 10 сюрс пудо интыослы. Та юрттэт вуоно арын но луоз. Озьы ик ӧжытсэ 10 сюрс пудо инты кылдытэмын луоз шуыса чакласькомы Ольга Абрамова, Удмуртиысь гурт возёсъя но сиён-юонъя министрЧакланъёсъя, 5 сюрс инты выль лэсьтэмын луоз, сомында ик – вуж гидъёсты выльдыса. Вуоно арын выль пуктэм одӥг пудо инты понна 20 сюрс манет сётӥськоз но выльдэм гидын – 13 сюрс манет Ольга Абрамова, Удмуртиысь гурт возёсъя но сиён-юонъя министрСолэн кылъёсызъя, вуоно арын озьы ик азьланьтозы техника понна субсидиос сётонэз. Меӵак басьтонлы но лизинглы 100 миллион манет висъялозы. Тодэ вайытом, 2019-тӥ арын Удмуртиын 30 выль фермер возёсъёс кылдытыны малпало.  Тегъёс: Ижкар Удмуртия гуртвозёс пудовордон ОльгаАбрамова  